open-index/open-wikipedia-markdown huggingface dataset:
Dario Castello

**Dario Castello** (før 1600 – ca. 1658) var en italiensk musiker og komponist fra tidligbarokken.

## Liv og virke
Castello kan være den Giovanni Battista Castello som i 1626 ble ansatt som *«piffaro»* hos den venetianske dogen, ellers er alt som er kjent om ham det som står på tittelsidene til de trykte verkene hans. I 1627 smykket han seg med tittelen *«Capo di Compagnia de Musici d'Instrumenti da fiato in Venetia»* og fra samme år bar han tittelen *«don»*. I sin andre samling titulerer han seg som *«Musico Della Serenissima Signoria di Venetia in S.Marco, & Capo di Compagnia de Instrumenti»*. Fra 1658 ble han kalt  *«già capo di instromenti da fiato»*, noe som viser at han på dette tidspunktet var i ferd med å avslutte sin aktive musikerkarriere.

Totalt 29 av Castellos verk er kjent. Musikken hans er teknisk krevende og innfalls- og kontrastrik, og stilmessig preget av den tidlige venetianske skole.

Et uvanlig høyt antall opptrykk viser at musikken hans var populær i samtiden. I 1658 ble han utgitt av den kjente musikkforleggeren Phalèse i Antwerpen.

## Verk
* *Sonate concertate in stil moderno a 2 & 3 voci, Libro primo*, Venezia, 1621
* *Sonate concertate in stil moderno per sonar nel Organo overo Clavicembalo con diversi Instrumenti. A 1., 2., 3. & 4. Voci. Libro secondo*, Venezia, 1629
* *Exultate Deo* (1625 og 1636), motett

## Referanser


## Litteratur
* 

## Eksterne lenker

* 
*
Akim Murvold

**Akim Jørginus Murvold** (født 22. februar 1894 i Åfjord, død 3. desember 1980 i Ørland) var gårdsbestyrer på Austråttgården 1920–1935, gårdbruker på gården Lundasletta i Ørland, og var ordfører i Ørland 1952–1963. 

Han representerte Senterpartiet, og satt i kommunestyret 1931–1937 og 1948–1963. Murvold var også styremedlem og formann i Ørland sparekasse og Fosen trafikklag.

## Referanser
Indian Creek (Texas)

**Indian Creek** er et kommunefritt område sør i Brown County i det vestlige sentrale Texas. Stedet ble bygd langs breddene av Indian Creek. Howard Payne University begynte i Indian Creek i 1889, men ble senere flyttet til Brownwood, om lag 16 miles nordvest for Indian Creek.

Forfatterinnen Katherine Anne Porter kom fra dette sted.
Silver Spring

**Silver Spring** er en by og en ''census designated place'' i Montgomery County i Maryland i USA. Byens areal er på 20,5 km2. Silver Spring er en forstad til Washington DC.

Silver Spring hadde en befolkning på 71.452 innbyggere i folketellingen i 2010. 45,7 % av disse var hvite.

Silver Spring har tatt navn etter sommerresidensen til redaktøren og politikeren Francis Preston Blair.

## Referanser


## Eksterne lenker
*
Cyber & Specialist Operations Command

**Cyber & Specialist Operations Command** (**CSOC**), tidligere **Strategic Command** og **Joint Forces Command**, er en overkommando i det britiske forsvaret som forvalter felleskapasiteter fra de tre forsvarsgrenene; Royal Navy, British Army og Royal Air Force. Kommandoen ble etablert i 2012 på bakgrunn av en rapport fra juni 2011 som anbefalte opprettelsen av en felleskommando med oppgave å levere spesifikke militære kapasiteter på tvers av forsvarsgrenene og lede utviklingen av fellesoperativ krigføring, eksperimentering og lærdomsforvaltning.

Sjefen for Strategic Command har den militære graden admiral, general eller air chief marshal (OF-9 i henhold til STANAG 2116).

## Ansvarsområder
* Stabssjefen er sjef for for Permanent Joint Operating Bases, som leverer forsvar og sikkerhet til britiske oversjøiske territorier og gir Storbritannia mulighet til å projisere militærmakt globalt.

:* British Forces Cyprus – Akrotiri og Dekelia
:* British Forces South Atlantic Islands – Falklandsøyene og Sør-Georgia og Sør-Sandwichøyene
:* British Forces Gibraltar – Gibraltar
:* British Indian Ocean Territory – Diego Garcia

* Defence Intelligence (DI), med ca. 4000 mannskaper, er den sentrale organisasjonen for strategisk militær etterretning. DI har hovedsakelig ansvar for etterretning og rådgivning til politikkutvikling, deployering og forskningsbeslutninger, i samarbeid med andre statlige organer, allierte, EU og NATO.

* Joint Forces Cyber Group (JFCyG) ble opprettet i mai 2013 og planlegger og koordinerer britisk cyberkrigføring. JFCyG leder fellesoperative cyberavdelinger forlagt til GCHQ Cheltenham og MOD Corsham, Joint Cyber Unit (Reserve) og Information Assurance-avdelinger.

* Defence Medical Services (DMS) består av militært og sivilt sanitetspersonell fra alle tre forsvarsgrener. DMS ledes av generalkirurgen (*Surgeon General*) fra hovedkvarteret i Staffordshire.

## Referanser


## Eksterne lenker
*
Mikrodata

**Mikrodata** er i statistikk et sett med poster med informasjon om enkeltenheter. Enhetene kan for eksempel være enkeltpersoner, husholdninger eller enkeltbedrifter. Mikrodata brukes for å utarbeide aggregert informasjon i form av statistikk.

Begrepet mikrodata benyttes i statistikk, databehandling og personvernrett for å skille aggregerte data fra grunnlagsdataene som de aggregerte dataene er beregnet fra.
 
## Referanser

 
## Eksterne lenker
* microdata.no system for tilgang til norske anonymiserte individdata
Hegerland bru

**Hegerland bru I og II** er to broer på riksvei 13 i Ullensvang i Hordaland. Den nye er 49 meter lang og erstattet den første brua i 2002. Den gamle brua er tatt bort, men brokarene er fortsatt synlige.

## Se også

* Uføreberget tunnel

## Kilder

* De forsømte broene(VG 2017)

## Eksterne lenker

* Brokarene på den gamle brua på Google Street View
* Den nye brua på Google Street View
Osmoderma subplanata

***Osmoderma subplanata*** er en bille som hører til gullbassene (skarabider).

## Utseende
En middelsstor (20-25 millimeter) og bred, halvmatt mørk rødlig brun gullbasse. Pronotum er rundet og mye smalere enn dekkvingene, dypt punktert med en midtgrop i den fremre delen. Dekkvingene er tett punkterte.

## Habitat
I likhet med de andre artene i slekten *[[Osmoderma]]* lever arten i kolonier i muld inne i hule løvtrær. De voksne billene er aktive om natten om sommeren, og kommer til lys. Særlig hannene sender ut en påfallende duft.

## Utbredelse
Arten er utbredt i USA vest til vestsiden av The Great Lakes, Nord-Dakota og Sør-Dakota.

## Systematisk plassering
Arten blir av og til plassert som en underart av *[[Osmoderma eremicola]]*.

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien gullbasser, Cetoniidae (eventuelt underfamilie av skarabider (Scarabaeidae))
***** Underfamilien Trichiinae
****** Slekten *[[Osmoderma]]* LePeletier & Audinet-Serville, 1828 - 15 arter
******* ***Osmoderma subplanata*** Casey, 1915

## Litteratur
* Casey, T.L. (1915) A review of the American species of Rutelinae, Dynastinae and Cetoniinae. *Memoirs on the Coleoptera* 6:1-394.

## Eksterne lenker
* Bilde av arten 
* Bilder av larver av arten
* Nettside om arten 
*
Himberg naturminne

**Himberg naturminne** i Tønsberg kommune ble opprettet i 1965. Himberggrana ble vernet fordi den har krokskjellkongler.
Det er en mutasjon som har vitenskapelig interesse.

Treet står nær tunet på gården Himberg i Ramnes. Det har en bra tilstand, og er antagelig rundt 80 år gammelt. Tidligere vokste det et tilsvarende grantre i Gullkronene ved Jarlsberg hovedgård. Dette treet døde rundt 1960.

## Referanser


## Eksterne lenker
*Himberggrana naturminne  Boken Natur i Vestfold
*Faktaark Naturbase
Krøsstjernåsen naturreservat

**Krøsstjernåsen naturreservat** i Tønsberg kommune ble opprettet i 1980. Krøsstjernåsen er en edelløvskog med opprinnelig preg. Naturreservatet er kanskje det mest anonyme verneområdet i Vestfold. Det ligger bortgjemt i en dalbunn med bratte skrenter. Det går hverken vei eller sti gjennom området.

Formålet med vernet er å bevare en alm-lindeskog med opprinnelig preg. Området er av kvartærgeologisk interesse ("skjæljastein"- forekomst).

## Referanser


## Eksterne lenker
*Krøsstjernåsen naturreservat  Boken Natur i Vestfold
*Faktaark Naturbase
August Wilhelm von Hofmann

**August Wilhelm von Hofmann** (født 8. april 1818 i Giessen i storhertugdømmet Hessen, død 5. mai 1892 i Berlin) var en tysk kjemiker. Hofmann oppdaget Hofmanneliminasjon, som er en vanlig kjemisk reaksjon innen den organisk kjemien.

Hofmann arbeidet en tid som assistent hos Justus von Liebig, ble i 1845 førsteamanuensis i Bonn, men ble ansatt samme år som lærer ved den nyopprettede College of Chemistry i London. I årene 1856-1865 var han *wardein* ved det britiske myntverket og ble i 1861 valgt til president for *[[Chemical Society]]*. I årene 1864-65 var han professor i Bonn og siden 1865 i Berlin, der han også var professor i kjemi ved Friedrich-Wilhelms-institutet. I Berlin førte han til at det ble en ny vekkelse innen den kjemiske forskningen, spesielt ved at han i 1868 stiftet *[[Deutsche Chemische Gesellschaft]]*.

Hofmanns vitenskapelige arbeider behandler først og fremst den organiske kjemien. Hans arbeider med anilin, med ammoniakk og dets derivater bidrog i vesentlig grad til typeteoriens utvikling, og i den retningen fortsatte kjemien siden i årevis. Også den metoden, som han anvendte ved framstillingen av de organiske basene, fikk allmenn betydning. Særlig viktig var hans undersøkelser av blant annet fosforbaser, polyaminer, og cyanforbindelser. Han oppdaget i 1858 anilinfargene, som ble betydningsfulle for industrien. Hofmann ble tildelt Royal Medal i 1854 og Copleymedaljen i 1875.

Blant hans øvrige arbeider legger en merke til hans ekstremt verdifulle rapport om fargestoffene fra steinkullskjære på Verdensutstillingen i Paris i 1867 og rapporten *Entwickelung der chemischen Industrie des letzten Jahrzehnts* som han sammen med mengde andre forskere hadde utarbeidet i anledning av Wien-eksposisjonen i 1873. Som lærebokforfatter rangerte han høyt med sin *Introduction to Modern Chemistry* (1865). Hofmann fikk i 1888 personlig og i 1890 arvelig adelskap og var medlem av fleste vitenskapelige samfunn på sin tid (medlem av svenske Kungliga Vetenskapsakademien fra 1872).

## Referanser


## Kilder
* 

## Eksterne lenker
*
Langrudmyra naturreservat

**Langrudmyra naturreservat** i Tønsberg kommune ble opprettet i 1980. Langrudmyra har stedvis rik vegetasjon. Den sjeldne orkideen smalmarihånd er funnet i reservatet.

Langrudmyra er en flatmyr, eller jordvannsmyr. På slike myrer får plantene næring gjennom grunnvannet. Mangfoldet av arter varierer derfor med grunnens næringsinnhold.
Langrudmyra har en middels rik, stedvis rik vegetasjon. Dersom myra ikke blir skjøttet, vil den langsomt vokse til med trær. Dagens rike flora vil da forsvinne.

Formålet med fredningen er å bevare et myrkompleks med stor variasjon i vegetasjon og med flere floristiske særegenheter.

## Referanser


## Eksterne lenker
*Langrudmyra naturreservat  Boken Natur i Vestfold
*Faktaark Naturbase
This is Oslo

**This is Oslo** er et boksestevne som ble avholdt 26. mai 2018 i Skur 13 ved Tjuvholmen i Oslo. Hovedkampen var Kevin Melhus fra Norge mot Ivan Lysytsia fra Ukraina, som ble Melhus' fjerde profesjonelle boksekamp, etter *[[This Is My House]]* og Cecilia Brækhus-stevnene *[[The Homecoming (sport)|The Homecoming]]* og *[[Battle of Bergen]]*.

Frithjof Wilborn var ringannonsør, seg det ble opptredener av Omer Bhatti & Crew, Jaa9 & OnklP, Elise Nærø, Damien og DJ Spike.

## Program
Før kampen mellom Melhus og Lysytsia ble det avholdt fem andre proffkamper, mens stevnet ble avsluttet med tittelkamp om BBU-beltet i lett tungvekt mellom norske Alexander Hagen og ukrainske Davyd Horokhovets:

* vs. 
* vs. 
* vs. 
* vs. 
* vs. 
* vs. 
* vs. 

## Se også
* *[[This Is My House]]*
* *[[Battle of Bergen]]*
* *[[The Homecoming (sport)|The Homecoming]]*

## Referanser


## Eksterne lenker
* 
* ''This is Oslo'' hos VisitOslo
* ''This is Oslo'' hos VGTV
Osmoderma lassallei

***Osmoderma lassallei*** er en bille som hører til gullbassene (skarabider).

## Utseende
En stor og bred, blankt svart gullbasse. Pronotum er smalere enn dekkvingene, dypt punktert med en midtfure i den fremre delen. Dekkvingene er rynkete med uregelmessig punktering.

## Habitat
I likhet med de andre artene i slekten *[[Osmoderma]]* lever arten i kolonier i muld inne i hule trær. De voksne billene er aktive om natten om sommeren, og kommer av og til til lys.

## Utbredelse
Arten har en begrenset utbredelse i det nordøstlige Hellas og den europeiske delen av Tyrkia. Den er regnet som sterkt truet (EN) av IUCN.

## Systematisk plassering
Arten er nærtstående til *[[Osmoderma barnabita]]* og bør muligens regnes som en underart av denne.

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien gullbasser, Cetoniidae (eventuelt underfamilie av skarabider (Scarabaeidae))
***** Underfamilien Trichiinae
****** Slekten *[[Osmoderma]]* LePeletier & Audinet-Serville, 1828 - 15 arter
******* ***Osmoderma lassallei*** Baraud & Tauzin, 1991

## Eksterne lenker
* Alexander, K., Buche, B., Dodelin, B. & Schlaghamersky, J. 2010. ''Osmoderma lassallei''. The IUCN Red List of Threatened Species 2010: e.T157901A5169119. Rødlistevurdering for arten
* Bilde av arten
*
Langøya naturreservat

**Langøya naturreservat** på Langøya i Holmestrand ble opprettet i 1988. Skallene fra millioner av døde sjødyr – fra 80 forskjellige arter – skapte Langøya for 300 til 400 millioner år siden. For 5500 år siden dukket øya opp av havet. I dag gir Langøya viktig kunnskap om Oslofeltets fossilførende bergarter. Øya har rester av kalkfuruskog, og flere sjeldne planter. Her finner vi både orkideen flueblom og misteltein, begge fredede arter. Det er funnet flere enn 300 plantearter og 600 sommerfuglarter på Langøya. Den tre kilometer lange øya består av kalkstein.

De eldste, flate bruddene nord på øya ble drevet med håndmakt og trillebår. Disse er i ferd med å få tilbake sin naturlige vegetasjon. Her vokser det igjen kalkfuruskog. På det meste var mer enn hundre personer bosatt på Langøya, og øya hadde egen skole helt til 1956. Kalkbruddet hadde i lengre tid egen jernbane som transporterte kalkstein fra brudd til knuseverk.

Formålet med fredningen er å verne en viktig lokalitet for forståelse av Oslofeltets fossilførende bergarter med tilhørende kalkrevende vegetasjon.

## Referanser


## Eksterne lenker
*Langøya naturreservat  Boken Natur i Vestfold
*Faktaark Naturbase
Mulåsen naturreservat

**Mulåsen naturreservat** i Holmestrand kommune ble opprettet i 2006. Halvannen kilometer sørøst for Holmestrand by stikker en brattlendt odde ut i Oslofjorden. Her er varmekjær edelløvskog med variert flora og fauna, og flere nasjonalt sjeldne og truede arter av lav og insekter.
Høyeste punkt i Mulåsen naturreservat er 94 meter over havet. De øvre delene av åsen er dekket med barskog, mens de mer brattlendte delene nærmest sjøen har innslag av til dels urørt løvskog.

Flere sjeldne og utrydningstruede arter har tilhold i naturreservatet, også en sjelden rovfugl holder til i Mulåsen. Barlind vokser spredt i området. Det er en markert gravrøys i reservatet. Like ved gravrøysa er det funnet en stor og tydelig heksering med svart trompetsopp. Heksering blir dannet ved at soppens underjordiske mycel vokser utover i sirkler, og dør innenfra.
Under andre verdenskrig var brattskrenten mot Mulvika skjulested for tyske krigsskip. Her var krigsskipene nesten utilgjengelige for allierte bombefly.

Verneformål- Spesielt naturområde - edelløvskog, sjeldne arter.

## Referanser


## Eksterne lenker
*Mulåsen naturreservat  Boken Natur i Vestfold
*Faktaark Naturbase
Spleisefest

**Spleisefest**, kurvfest eller **spleiselag** er en fest eller annen sammenkomst der deltakerene selv har med mat (og eventuelt drikke) til et felles måltid. Dette kan være uorganisert, eller man kan bli enige om hva slags mat den enkelte skal ta med for å få en ønsket fordeling av matretter.

Fordeler med spleisefest er at matlagingen kan fordeles mellom gjestene og verten, og slik at kosnadene kan fordeles.

Ordet spleiselag brukes om alt fra personlige tiltak som hytter og ferieturer, og offentlige ting som kulturhus og veiprosjekter. 

Ordet er egentlig avledet fra verbet «å spleise», som er lånt fra nederlandsk, og egentlig betyr å spalte.

På Sunnmøre markedsføres sommerfesten på øya Giske utenfor Ålesund som verdens største spleisefest.

## Se også
* Dugnad
* Kronerulling

## Referanser
Sjuve naturminne

**Sjuve naturminne** i Tønsberg kommune ble opprettet i 1954. Eika på Sjuve er en stor hul eik, mens furua er et uvanlig stort og grovt furutre. Eiketreet står nær åkerkanten, og er i meget god forfatning. Treets høyde er målt til 26 meter. Stammeomkrets i brysthøyde er i overkant av 3,5 meter. Kronediameteren er 20 meter.

Furutreet er i bra tilstand, men har en del tørre greiner. Treet står nå i en plantet granskog. Treets høyde ble i 1984 målt til 23 meter, omkrets i brysthøyde til 2,6 meter og kronediameteren til 12 meter.

Verneformål- Tre furuer og en eik.

## Referanser


## Eksterne lenker
*Eik og furu på Sjuve naturminne  Boken Natur i Vestfold
*Faktaark Naturbase
Caught in the Middle: The Collection

***Caught in the Middle: The Collection*** er et samlealbum med a1, utgitt i 2016.

## Sporliste

**CD1:**

# Caught In The Middle
# Take On Me
# Same Old Brand New You
# Everytime
# Ready Or Not
# Like A Rose
# No More (Cutfather & Joe Mix)
# Summertime Of Our Lives
# Be The First To Believe
# Make It Good
# Don't Want To Lose You Again
# Waiting For Daylight
# Trust Me
# In Love And I Hate It
# Here Comes The Rain
# Make It Through The Night
# One More Try
# High And Dry
# One In Love

**CD2:**

# Caught In The Middle (Almighty Mix)
# Be The First To Believe (Phats & Small Mutant Disco Mix Part I)
# Summertime Of Our Lives (Almighty Club Mix)
# Same Old Brand New You (Almighty 12'' Definitive Mix)
# Take On Me (Metro Extended Club Mix)
# If Only (Almighty Club Mix)
# Funkin' Up
# Miracle
# I Got Sunshine
# If You Were My Girl
# Power Of Desire
# I'll Take The Tears
# Three Times A Lady
# Nos Différences - Caught In The Middle
# A1 Medley (Be The First To Believe / Ready Or Not)
Berit Vatne Vik

**Berit Vatne Vik** (født 13. september 1933 i Seim i Nordhordland) er en norsk forfatter.

## Bibliografi
* *Leirfuglen*, barnebok, Samlaget (1999)
* *Reise med vinden*, barnebok, Samlaget (2000)
* *Dagen om natta*, allalderbok, Samlaget (2003)
* *Elisa*, barnebok, Samlaget (2005)
* *Rop over havet*, ungdomsbok, Samlaget (2007)
* *Draumen om Hallgjerd*, ungdomsbok, Samlaget (2009)
**Bakom kvite skyer*, allalderbok, Leirfuglen Forlag (2017)
**Då menneskeverdet vart rekna i kufôr,* Forteljingar og dikt frå Vestlandet, Leirfuglen Forlag (2018)  
**Dagen om natta*, allalderbok, Leirfuglen Forlag (2019)

## Kilder
*Presentasjon av Berit Vatne Vik i Forfatterkatalogen på Forfattersentrums nettsider

## Eksterne lenker
* «Berit Vatne Vik» hus allkunne.no
* Omtale på Samlagets nettsider
*http://www.sunnhordland.no/kultur/ny-bok-om-banda-mellom-fitjar-og-shetland-1.1762671 
*Digitaliserte bøker av Berit Vatne Vik hos Nasjonalbiblioteket
Bernhard Vigen

**Bernhard Vigen** (født 4. april 1975) er en norsk lyriker og jurist.

## Bibliografi
**Som om ingenting har hendt*, lyrikk, Oktober (2000)
**Arbeidstakeres opphavsrett*, faglitteratur, Universitetsforlaget (2001)
**Brusselblødningene*, lyrikk, Oktober (2013)

## Kilder
*Presentasjon av Bernhard Vigen i Forfatterkatalogen på Forfattersentrums nettsider

## Eksterne lenker
*Presentasjon på Oktober forlags nettsider
*Presentasjon på Universitetsforlagets nettsider
Even Loreng

**Even Larsen Loreng** (født 29. september 1852 i Veldre, død 5. mars 1942 i Strinda) var en norsk gårdbruker, underoffiser og politiker (H). Han var stortingsmann for Strinda krets i Søndre Trondhjems amt (Sør-Trøndelag) fra 1910 til 1912.

## Liv og virke
Han var sønn av gårdbruker og tømrer Lars Engebretsen og Gønner Johannesdatter på Lagmannsveen i Veldre. Han tok senere navnet Loreng. Etter artilleriets underoffiserskole i Kristiania ble han sersjant og underviste ved skolen i mange år. Han oppnådde grad av stykkjunker i 1894 og søkte avskjed fra militæret i 1908. Fra 1888 til 1899 var han ansatt som nivellør (fagmann i høydemåling) i veivesenet.

Han giftet seg første gang i 1879 med Gustava Alfine Hovi, datter av gullsmedmester Christian Gulbrandsen Hovi og Nicoline Aske. Hun døde året etter vielsen, og de fikk ingen barn. Han giftet seg på nytt i 1899 med Inger Marie Wognild, enke etter håndverksborger og gårdeier Haldorf Olsen Wognild, og datter av bryggeformann Arnt Paulsen Munkvold og Marta Pedersdatter i Trondhjem. Med dette ble Even Loreng bruker på Wognilds gård, Stavneli, opprinnelig fradelt Øvre Stavne, som heretter het Rogner. Gården lå på Byåsen, like ved der Åsveien skole står i dag, den gangen i Strinda herred.

Loreng hadde mange verv i landbrukets organisasjoner og bedrifter, så som formann i Strinden landboforening (Strinda landbrukslag) fra 1907 til 1912 og formann/ordfører i representantskapet i Trondhjems meieri fra 1909 til 1911 og fra 1921 til 1929, og som formann i forstanderskapet i Strindens Sparebank fra 1909 til 1928 og medlem av representantskapet i Forretningsbanken.

Loreng ble i 1895 innvalgt i Strinda herredsstyre, fra 1904 til 1912 som medlem av formannskapet, og fra 1906 til 1912 som varaordfører for Hans Wingaard Finne. Fra 1910 til 1912 var Loreng innvalgt på Stortinget fra Strinda krets i Søndre Trondhjems amt; kretsen bestod av herredene Strinda, Malvik, Tiller, Klæbu, Selbu, Tydal, Leinstrand, Byneset og Buvik. Sivert Kindseth, gårdbruker i Malvik, var Lorengs varamann. Loreng satt i Stortingets veikomité.

I 1924 ble han tildelt Medaljen for borgerdåd.

Even og Inger Marie Loreng var barnløse og døde med to måneders mellomrom i 1942. De ble gravlagt på Havstein kirkegård. De hadde testamentert arven til veldedige formål. Gården Rogner ble senere revet og gav plass til villabebyggelse. Even Lorengs vei ble anlagt over gården og oppkalt etter ham.

## Referanser


## Eksterne lenker
* 
* Arkivet Even Larsen Loreng for årene 1905-1910 finnes ved NTNU Universitetsbiblioteket
Osmoderma caeleste

***Osmoderma caeleste*** er en bille som hører til gullbassene (skarabider).

## Utseende
En stor og bred, halvmatt svart gullbasse. Pronotum er rundet og mye smalere enn dekkvingene, dypt punktert med en midtgrop i den fremre delen. Dekkvingene er rynkete med uregelmessig punktering.

## Habitat
I likhet med de andre artene i slekten *[[Osmoderma]]* lever arten i kolonier i muld inne i hule trær av mange ulike slags løvtrær, hyppigst arter av eik og lind. De voksne billene er aktive om dagen om sensommeren. Særlig hannene sender ut en påfallende duft. De voksne billene kan drikke utflytende, gjærende sevje.

## Utbredelse
Arten er utbredt i Russland (Primorskij kraj), det nordøstlige Kina og Korea.

## Systematisk plassering

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien gullbasser, Cetoniidae (eventuelt underfamilie av skarabider (Scarabaeidae))
***** Underfamilien Trichiinae
****** Slekten *[[Osmoderma]]* LePeletier & Audinet-Serville, 1828 - 15 arter
******* ***Osmoderma caeleste*** Gusakov, 2002

## Litteratur
* Gusakov A.A. (2002) Plastinchatousye zhuki podsemeistva Trichiinae v faune Rossii. Vidy roda Gymnodus Kirby, Poligrafia, Kaluga :1-55.
* Bezborodov, V.G. (2015) The genus *Osmoderma* (Coleoptera, Scarabaeidae, Trichiinae) in Siberia and the Russian Far East.  *Entomological Review* 95 (8): 1088-1098. https://www.researchgate.net/publication/291554652_The_genus_Osmoderma_Coleoptera_Scarabaeidae_Trichiinae_in_Siberia_and_the_Russian_Far_East

## Eksterne lenker
* Bilde av arten
*
Tangenbekken naturreservat

**Tangenbekken naturreservat** i Tønsberg kommune ble opprettet i 1980. En gang rundt 1950 ble grantrærne i området hogd. Dagens løvskog er et resultat av denne hogsten. Skogen består av gråor-heggeskog, gråor-askeskog og alm-lindeskog. Almesyken tok på 1990-tallet livet av de fleste almetrærne i reservatet.
Det aktive ravinelandskapet fører stadig til små jordskred. Trær som tas med i slike småskred blir liggende, både som levende trær og som død ved. Tangenbekken naturreservat skal følge en mest mulig fri utvikling. Grantrær skal likevel ikke få lov til å fortrenge løvskogen.

Gjennom naturreservatet renner bekken som har gitt det navn. Hver høst går sjøørret langt inn i reservatet for å gyte. Området har også en tett hekkebestand av småfugler.

Formålet med fredningen er å bevare en frodig og sjeldent velutviklet edelløvskog i et aktivt ravinelandskap.

## Referanser


## Eksterne lenker
*Tangenbekken naturreservat  Boken Natur i Vestfold
*Faktaark Naturbase
Platygenia macleayi

***Platygenia macleayi*** er en bille som hører til gruppen gullbasser (Cetoniinae) i den store gruppen skarabider (Scarabaeoidea). Disse billene har larver i død ved eller humus, de voksne finnes ofte på blomster.

## Utseende
Middelsstore, litt avlange, blankt svarte gullbasser. Oversiden er glatt. Pronotum er rettlinjet tilsmalnet i den bakre delen, ved roten tydelig smalere enn dekkvingene. Dekkvingene er omtrent parallellsidige med dype punktstriper. Beina er forholdsvis lange og kraftige, leggene (*tibiae*) tykke, på mellom- og bakbeinet med en brem and lange, gule hår på innersiden.

## Levevis
Larvene lever i morkent treverk eller hule trær, utviklingen tar gjerne flere år. De voksne billene besøker ofte blomster.

## Utbredelse
Arten er utbredt i tropisk Afrika, i alle fall kjent fra Gambia .

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien Trichiinae Fleming, 1821
****** Stammen Platygeniini 
******* Slekten *[[Platygenia]]* MacLeay, 1819 
******** ***Platygenia macleayi*** White, 1839

## Referanser


## Kilder
* White, A. (1839) Description of two new species of beetles belonging to the family Cetoniadae of MacLeay. *The Magazine of natural History and journal of zoology, botany, mineralogy, geology and meteorology.* London 3:24-30.
* Oversikt over artene

## Eksterne lenker
*
Våle prestegårdsskog naturreservat

**Våle prestegårdsskog naturreservat** i Tønsberg kommune ble opprettet i 1980. Våle prestegårdsskog er en edelløvskog der bøketrærne dominerer. Bøketrærne danner et tett kronetak. Etter at bladene springer ut om våren, slipper lite lys ned på skogbunnen. Få planter trives i de skyggefulle omgivelsene under bøkekronene, men før bladene stenger lyset ute, blomstrer hvitveisen i store tepper i bøkeskogen.
Skogdue ruger i hule trær i Våle prestegårdsskog. Det går en lysløype gjennom reservatet.

Formålet med fredningen er å bevare en edelløvskogbestand med b.l.a. en stor og sjelden bregneutforming av smyle-bøkeskog.

## Referanser


## Eksterne lenker
*Våle prestegårdsskog naturreservat  Boken Natur i Vestfold
*Faktaark Naturbase
Turčianske Teplice

**Turčianske Teplice** (tysk: *Bad Stuben*; ungarsk: *Stubnyafürdő*) er en by i regionen Žilina i det sentrale Slovakia. Den ligger om lag halvveis mellom byene Martin og Kremnica. I 2005 hadde byen 6&nbsp;941 innbyggere. Byen er administrasjonssenter i distriktet Turčianske Teplice.

## Historie
Byen er en av de eldste spabyene i Europa, og var opprinnelig kjent under navnet *Štubnianske Teplice*. Den ble først nevnt i en tekst fra 1281, da kong László IV av Ungarn tildelte landet omkring kildene til en grev Peter. Kurstedet ble populært blant de kongelige, blant dem Sigismund av Ungarn og keiser Maximilian av Mexico. 

De helbredende egenskapene til spaet ble først studert av medisinstudenten Jan Lisschoviny ved universitetet i Halle. 

Štubnianske Teplice ble omdøpt til Turčianske Teplice i 1946. In 1951 slo byen seg sammen med Vieska.

## Geografi
Turčianske Teplice ligger på ca. 520 moh, og har et areal på 33,483 km². Byen ligger i Turiecbekkenet og er omgitt av fjellene i Veľká Fatra, Kremnica, Žiar og Malá Fatra. 

## Demografi

Ifølge folketellingen i 2001 hadde byen 7&nbsp;031 innbyggere. 97,98% var slovaker, 0,67% tsjekkere og 0.37% tyskere. 48,09% var katolikker, 30,56 protestanter og 17,24% oppga ingen religiøs tilknytning.

## Vennskapsbyer
*  Holešov, Tsjekkia
*  Havířov, Tsjekkia
*  Skawina, Polen
*  Wisła, Polen
*  Aranđelovac, Serbia
 
## Referanser


## Eksterne lenker
*
Brevik naturminne

**Brevikeika naturminne** på Nøtterøy ble opprettet i 1927. Brevikeika er et uvanlig stort, flerstammet eiketre. Treet står i kanten av en eikeskog, nær en gårdsvei og dyrka mark. I 2011 ble stammens omkrets i brysthøyde målt til 8 meter, mens
diameteren på krona ble anslått til 30 meter. En stammesprekk er reparert med betong.. I 2018 knakk flere stammer på treet, antakeligvis grunnet plutselig regn i en tørkeperiode. 

## Referanser


## Eksterne lenker

* Brevikeika naturminne  Boken Natur i Vestfold
* Faktaark Naturbase
Trichius gallicus

***Trichius gallicus*** er en bille som hører til gruppen gullbasser (Cetoniinae) i den store gruppen skarabider (Scarabaeoidea). Disse billene har larver i død ved eller humus, de voksne finnes ofte på blomster.

## Utseende
En middelsstor (ca. 10 millimeter), kraftig, langbeint gullbasse. Arten ligner overflatisk på en humle og drar trolig nytte av denne likheten med stikkende insekter. Hodet er flatt utvidet forover, firkantet. Pronotum er rundet, tydelig smalere enn dekkvingene, tett kledt med gule eller hvitaktige, ulne hår. Dekkvingene er forkortede og dekker ikke det bakerste bakkroppsleddet, med gule og svarte tverrbånd, disse er vanligvis avbrutte i midten, men tegningen på dekkvingene er svært variabel.

## Levevis
Larvene lever i morkent treverk eller hule trær, utviklingen tar gjerne flere år. De voksne billene besøker ofte blomster.

## Utbredelse
Arten er utbredt over det meste av Europa, men mangler i nord, og i Nord-Afrika.

## Systematisk inndeling
Arten har vært kjent som *[[Trichius rosaceus]]*, men dette navnet er ikke gyldig publisert i en binomiell form 

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien Trichiinae Fleming, 1821
****** Stammen Trichiini Fleming, 1821
******* Slekten *[[Trichius]]* Fabricius, 1775 
******** ***Trichius gallicus*** Dejean, 1821
********* *Trichius gallicus gallicus* Dejean, 1821 
********* *Trichius gallicus zonatus* Germar, 1794

## Referanser


## Kilder
* Oversikt over artene
* Fauna Europaea Web Service Version 2.4 (2011) Utbredelsesdatabase over europeiske dyr 

## Eksterne lenker
*
Lindhøy naturminne

**Lindhøy naturminne** på Tjøme i Færder kommune, opprinnelig bestående av en gruppe lindetrær og et bøketre, ble opprettet i 1970.

Lindetrærne står i krysset på Lindhøy, hvor hovedveien deler seg. Lindetrærne står på en liten bergnabb, og vokser på nesten bart fjell. Lindetrær kan bli svært gamle, kanskje opp mot  år. I Norge blir trærne opptil 30 meter høye. Nye lindetrær dannes ofte fra rotskudd, eller rotslående greiner.

Vestfold har flere fredede bøkeskoger, men bare på Lindhøy har et enkeltstående bøketre vært fredet. På grunn av at treet var i dårlig forfatning og angrepet av sopp, utgjorde det en sikkerhetsrisiko og ble felt i 2021. Fredningen ble opphevet 22. januar 2022.

## Referanser


## Eksterne lenker
* Lindetrær og bøketre på Lindhøy naturminne  Boken Natur i Vestfold
* Faktaark Naturbase
Kyste naturminne

**Kyste naturminne** ble opprettet i 1964. Kysteeika står i en hage på Føynland, og er et uvanlig stort og fint utformet eiketre, kalt hul eik. Kysteeika er antagelig rundt 300 år gammel. Den hadde i 2011 en krone på over 25 meter i diameter og en stammeomkrets i brysthøyde på nesten 5 meter.
Store, grove eiketrær er viktige som levested for hundrevis av forskjellige arter av insekter, sopp og lav. Så mange som 120 sjeldne billearter lever i tilknytning til eik i Norge.

## Referanser


## Eksterne lenker
* Kysteeika naturminne  Boken Natur i Vestfold
* Faktaark Naturbase
* Kysteeika naturminne *Fylkesmannen i Vestfold og Telemark*
Maria, de kristnes hjelp

**Maria, de kristnes hjelp** (også kalt «Vår Frue, de kristnes hjelp») er en katolsk minnedag den 24. mai hvert år. Festen ble innført av pave Pius VII. Pius ga Jomfru Maria æren for Kirkens seier etter så mye smerte og sorg. For å takke Gud og Vår Frue innførte han den 15. september 1815 for Kirkestaten festen for Våre Frue, de kristnes hjelp, som skulle feires den 24. mai, datoen for pavens første tilbakevendelse fra Napoleons fangenskap.
Ifølge legenden viste Maria seg for Johannes Don Bosco i en drøm i 1844 eller 1845, der hun røpte stedet der Solutor, Adventor og Octavius hadde blitt myrdet som martyrer. På dette stedet bygde Don Bosco en kirke siden hans første kirke var blitt for liten. Kirken ble vigslet til Maria, de kristnes hjelp den 9. juni 1868.

## Referanser
Ray Nusselein

**Ray Nusselein** (egentlig **Raymundus Josef Antonius Theodorus Nusselein**, født i 1944 i Holland, død i 1999) var en opprinnelig nederlandsk scenekunstner som flyttet til Danmark og drev sitt eget teater der i 30 år frem til sin død. Da han etablerte teateret i 1969, kalte han det Ray Nusseleins Børneteater, men i 1972 skiftet han navn til Paraplyteateret.

Nusselein spilte inn filmen *Spill med* *ting*, som var beregnet på barn (fra 10 år og oppover), lærere og foreldre. I filmen fortalte han om sine erfaringer med dukketeater, herunder om hvordan man kunne lage enkle dukker til å spille teater med. I Norge var filmen tilgjengelig for skoler via Statens Filmsentral.

## Forestilling basert på Nusseleins etterlatte dukker
Det norske kompaniet BOA Scenekunst laget i 2009 i samarbeid med Figurteatret i Nordland forestillingen *Dukker opp i alle land* etter et manus av danske Morten Grue, som også regisserte forestillingen. Dette var en figurteaterforestilling som tok utgangspunkt i dukkesamlingen som Ray Nusselein etterlot seg da han døde.

## Utmerkelser og æresbevisninger
I 1996 ble Nusselein tildelt hedersbevisningen ASSITEJ President Honorary Award. Overrekkelsen skjedde på ASSITEJs verdenskongress i Rostov, Russland.

## Referanser
Pirane naturreservat

**Pirane naturreservat** ble opprettet i 2006. Pirane er et variert strandområde, med stort mangfold av naturtyper, økosystemer, arter og naturlige økologiske prosesser. Verneområdet ligger lengst sør på Hvasser. Vegetasjonen veksler mellom tangvoller, strandenger og strandsump, med et bakland preget av krattvegetasjon, fuktmark, tørrenger og knauser.

Pirane er levested for flere sjeldne plantearter, som jordbærkløver og den utrydningstruede strandflatbukedderkoppen. I Norge er den knapt fire millimeter lange edderkoppen bare observert i Vestfold. I 2009 ble det svært sjeldne krepsdyret Limnadia lenticularis funnet i en dam i reservatet. Arten, som blir én cm lang, er bare funnet tre-fire steder i Norge. I et mindre sumpområde i Pirane var fylkets eneste dokumenterte forekomst av den sjeldne orkideen myrflangre. Verneområdet blir brukt til husdyrbeite. Det motvirker gjengroing.

Verneformål- Spesielt strandområde med variert vegetasjon.

## Referanser


## Eksterne lenker

* Pirane naturreservat  Boken Natur i Vestfold
* Faktaark Naturbase
Cameron Crombie

**Cameron Crombie** (født 14. februar 1986 i Newcastle i New South Wales) er en australsk handikappet friidrettsutøver, som hovedsakelig konkurrerer i kulestøt og spydkast. Han ble verdensmester i kulestøt i klassen F38 under VM i parafriidrett 2017.

Han har cerebral parese grunnet venstresidig hemiparese, som skyldes at han fikk slag da han ble for tidlig født. 

## Idrettskarriere
Crombie drev tidligere med roing, og ble australsk mester i 2015, men kunne ikke delta under VM i pararoing 2015 på grunn av problemer med klassifiseringen, og byttet da til friidrett. Han debuterte internasjonalt innen friidrett ved VM i parafriidrett 2017, og vant der kulestøt med ny verdensrekord i klassen F38, på 15,95 meter. Han deltok også i spydkast, der han kom på femteplass. 

I februar 2018 ble han australsk mester i kulestøt, i klassen for stående, der han kastet 15,77 meter. Han deltok i Samveldelekene 2018, og vant der kulestøt i klassen F38.

## Utmerkelser
* 2017 - ACT Sports Awards - *People's Sporting Champion award* 

## Referanser


## Eksterne lenker

*  Profil hos IPC
*  Profil hos Det australske friidrettsforbundet 
*  Profil hos Samveldelekene
*  Resultatoversikt hos Australia Athletics Historical Results
Liste over stortingsrepresentanter for Haugesund

**Haugesund** var en valgkrets ved stortingsvalgene 1903–1918.

## Valgordningen
Fra Riksforsamlingen og det første Stortinget i 1814 utgjorde kjøpsteder egne valgkretser, til forskjell fra amtenes landvalgkretser, ved stortingsvalg.  En kjøpstad med færre enn 150 stemmeberettigede skulle velge tingmann sammen med nærmeste kjøpstad. Haugesund fikk kjøpstadsrettigheter 3. mars 1866, og måtte velge stortingsrepresentanter sammen med Stavanger. Dette var det misnøye med, og i 1888 boikottet Haugesundborgerne valget. Det samme gjentok seg i 1902, og samme år vedtok Stortinget en grunnlovsendring som gjorde Haugesund til en egen kjøpstadskrets fra stortingsvalget 1903.

Listen dekker alle som representerte kjøpstaden Haugesund på Stortinget fra 1904 til 1921. Listen omfatter alle faste representanter og alle som møtte fast som vara for regjeringsmedlemmer eller avdøde representanter.

### Representanter
; Partier

## Valgresultater

Valgene før 1906 foregikk i to omganger. Først valgte et valgting et gitt antall valgmenn. Det påfølgende valgmannstinget valgte stortingsrepresentant og vararepresentant. Siden 1906 har det vært direkte valg til Stortinget, de første fem gangene i enkeltmannskretser.

## Referanser
Den nasjonalsosialistiske tyske legeforening

**Nationalsozialistische Deutsche Ärztebund** (**NSDÄB**, også: **NSD-Ärztebund**) var legeorganisasjonen i det tredje rike. Den var underlagt SA og SS og var den tredje kamporganisasjoner til NSDAP. Dens sete var til slutt i München, Karlstraße 21.

## Referanser
Suwaibidu Galadima

**Suwaibidu Galadima** (født 31. august 1992 i Bauchi) er en nigeriansk handikappet friidrettsutøver som hovedsakelig konkurrerer i sprintløp. Han konkurrerer i klassen T47, som er en klasse for utøvere med amputasjon av én arm, over eller under albuen. Han vant 100 meter under Samveldelekene 2018. 

## Karriere
Galadima deltok i Panafrikanske leker 2011, og vant der 100 og 200 meter i klassen T46. Under Paralympiske sommerleker 2012 kom han på fjerdeplass på 100 meter, men nådde ikke finalen på 200 meter. 

I Samveldelekene 2018 vant han 100 meter i klassen T47. 

## Referanser


## Eksterne lenker
* Profil hos IPC
* Profil hos Samveldelekene 2018 (arkivert)
Dr. Kawashima’s Brain Training: How Old Is Your Brain?

***Dr. Kawashima's Brain Training: How Old Is Your Brain?***, kjent i Nord-Amerika som ***Brain Age: Train Your Brain in Minutes a Day!***, er et hjernetrimspill utviklet og utgitt av Nintendo til Nintendo DS. Det ble utgitt i Japan i mai 2005 og året etter i Nord-Amerika og Europa. Spillet ble tilgjengelig på Nintendo eShop til Wii U i Japan den 3. juni 2014 og i Europa 12. juni 2014. Det var distribuert gratis frem til 30. juni 2014 i Japan og 10. juli i Europa, og har vært tilgjengelig for kjøp i Europa siden 25. juni 2015. *Brain Training* ble etterfulgt av *[[More Brain Training from Dr. Kawashima: How Old Is Your Brain?]]* til Nintendo DS og deretter *[[Dr. Kawashima's Devilish Brain Training: Can You Stay Focused?]]* til Nintendo 3DS.

*Brain Training* er utformet for å spilles daglig i korte økter, i likhet med spill som *[[Animal Crossing: Wild World]]* og *[[Nintendogs]]*. Spilleren holder Nintendo DS-konsollen på siden, hvor pekeskjermen enten ligger til høyre for høyrehendte personer eller til venstre for venstrehendte. Spillet styres utelukkende av pekeskjermen og mikrofonen, og spilleren svarer på oppgaver enten ved å skrive på skjermen eller snakke til mikrofonen. 
*Brain Training* inneholder flere typer aktiviteter, blant annet matematiske spørsmål og sudoku-gåter, med mål om å stimulere ulike områder av hjernen. Før man kan begynne spillet, må man oppgi informasjon om hvilken hånd man skriver med og fødselsdato. Spilleren løser deretter forskjellige oppgaver slik at spillet kan bestemme formen til spillerens hjerne. Denne presenterer spillet som en alder, «Brain Age», som kan spenne fra 20 til 80 år avhengig av hvordan spilleren presterer.

*Brain Training* ble markedsført som en del av *Touch! Generations*-serien, en serie av spill rettet mot grupper som tradisjonelt ikke spiller videospill. Spillet har vært en kommersiell suksess og har solgt over 19 millioner kopier. Det har vært enkelte kontroverser omkring spillets vitenskapelige effektivitet.

## Referanser


## Eksterne lenker
*Nordamerikansk nettsted
Andrzej Sapkowski

**Andrzej Sapkowski** (født 21. juni 1948 i Łódź) er en polsk forfatter av fantasylitteratur, utdannet i økonomi. Han er best kjent for bokserien ''The Witcher'' (polsk: *Wiedźmin*). Han er den nest mest oversatte polske forfatteren av fantasy etter Stanisław Lem.

## Biografi
Han ble født i Łódź. Siden 9. juli 2008 ble han utnevnt til æresborger i byen. I begynnelsen av sin karriere jobbet han som oversetter i det polske månedsbladet *[[Fantastyka]]* (norsk: *Fantasi*). Han oppnådde popularitet gjennom sin romanserie og saga i fem deler om *[[Monsterjeger]]* - som begynte å utkomme i desember 1986.

Bøkene hans er oversatt til cirka 20 språk, blant annet: engelsk, tysk, russisk, spansk, fransk, italiensk, svensk, litauisk, tsjekkisk, slovakisk, ukrainsk, portugisisk, bulgarsk, serbisk, finsk, nederlandsk, estisk, kinesisk, ungarsk.

Det er utgitt flere videospill baserte på hans romaner, blant annet serien *[[The Witcher]], [[The Witcher 2: Assassins of Kings]], [[The Witcher 3: Wild Hunt]]* og *[[Gwent (videospill)|Gwent]]* (polsk: *Gwint*).

I tillegg til *The Witcher* og en rekke romaner, romanserier og noveller har han også skrevet tre bøker med fellestittelen *[[Trylogia Husycka|Trylogia husycka]]* (norsk: *Husittisk trilogi*) som mange regner blant hans beste verk.

Han mottok Zasłużony kulturze Gloria Artis (norsk: Gloria Artis fortjenstordenen for kultur).

## Referanser


## Eksterne lenker
* 
* 
*
Lucanus cheni

***Lucanus cheni*** er en billeart i familien hjortebiller (*Lucanidae*).  

## Kjennetegn
En nokså stor (40-65 millimeter), brunsvart hjortebille. Hannen har kraftige, krumme kjever, disse har en kraftig tann nær spissen, som er kløvet. De knebøyde antennene har vanligvis en fire-leddet vifte. Bakhodet har rundede tverrkjøler langs bakkanten som omtrent danner en "W". Beina er mørke. Hunnen mangler de forstørrede kjevene, hodet er mye mindre, svært tett og kraftig punktert.

## Levevis

## Utbredelse
Arten er utbredt i det sørlige Kina inkludert det sørøstlige Tibet, dessuten i Sikkim.

## Systematisk plassering

* Insekter, Insecta
** Ordenen biller, Coleoptera
*** Underordenen Polyphaga
**** Overfamilien Scarabaeoidea
***** Familien hjortebiller, Lucanidae Latreille, 1806
****** Underfamilien Lucaninae Latreille, 1806
******* Stammen Lucanini Latreille, 1806
******** Slekten *[[Lucanus (slekt)|Lucanus]]* Scopoli, 1763
********* ***Lucanus cheni*** Huang, 2011

## Litteratur
* Huang, H., He, Y. og Shi, Z. (2011) Description of two new species of *Lucanus* Scopoli (Coleoptera: Scarabaeoidea: Lucanidae) from southeastern Tibet, China. Zootaxa 2987: 56–64. Forside

## Eksterne lenker
* Bilder av arten
* 
*
Żur

**Żur** (polsk: *żur, żurek,* , *zhur, kisyalitsa*, tsjekkisk: *kyselo*) er en syrnet melsuppe tilberedt på basis av surdeig på rugmel med en karakteristisk smak. Den er en spesialitet i vestslavisk matradisjon, som de regionale polske, hviterussiske, tsjekkiske og slovakiske kjøkken.

Det kan også brukes melk eller fløte, klargjort i forbindelse med avkok fra bein og grønnsaker, med tørket sopp eller kokt pølse, røkt svinekjøtt, ribbe, svinehale, skinkerester eller hvit pølse.
Mesterligafinalen i fotball for kvinner 2016/17

**[[Mesterligaen i fotball for kvinner|Mesterligafinalen i fotball for kvinner]] 2016/17** ble spilt torsdag 1. juni 2017 mellom  og  på Cardiff City Stadium i Cardiff.

## Kampresultat



## Lagoppstilling

## Eksterne lenker
*
Mesterligafinalen i fotball for kvinner 2017/18

**[[Mesterligaen i fotball for kvinner|Mesterligafinalen i fotball for kvinner]] 2017/18** ble spilt torsdag 24. mai 2018 mellom  og  på Valeriy Lobanovskyi Stadion i Kyiv.

## Kampresultat



## Lagoppstilling

## Referanser



## Eksterne lenker
*
Figulus fissicollis

***Figulus fissicollis*** er en bille som hører til familien hjortebiller (Lucanidae) i gruppen skarabider (Scarabaeoidea).

## Utseende
En ganske liten (gjerne 10-20 millimeter) og slank, blank, svart hjortebille. Kroppen er langstrakt og nokså flat. Som vanlig for gruppen har hannene forstørrede kjever (mandibler), men disse blir ikke svært store, litt kortere enn hodet. Pronotum er firkantet, bare litt bredere enn langt, med en tydelig midtfure og et rektangulært, avgrenset midtfelt. Beina er korte, leggene (tibiae) utvidete med tenner på utsiden.
Dekkvingene har tydelige punktstriper, punktene nokså grove.

## Levevis
I alle fall noen av artene ser ut til å ha et selskapelig levevis, ved at larvene vokser opp sammen i kull, ofte med en av foreldrene til stede. Det skjer en betydelig kannibalisme mellom larvene i slike reir, og foreldrene spiser også noen larver, men reir med foreldrene til stede har likevel flere overlevende larver enn dem uten.

## Utbredelse
Arten er vidt utbredt og lever i Japan, på Taiwan, Ny-Guinea, Vanuatu, Salomonøyene, Samoa, Tonga, Fiji og Tahiti. Den skal også forekomme på Filippinene, men dette beror kanskje på en forveksling.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae  Latreille, 1806
***** Underfamilien hjortebiller (Lucaninae)  Latreille, 1806
****** Stammen *[[Figulini]]*
******* Slekten *[[Figulus]]*  MacLeay, 1819 – ca. 140 arter
******** Underslekten *[[Figulinus]]* Bomans, 2007
********* ***Figulus fissicollis*** Fairmaire, 1849

## Kilder
* Lucanidae du Monde, nttide om arten

## Eksterne lenker
* Bildegalleri over en del arter
* Bilde av arten (til venstre)
*
Macrodorcas heyangi

***Macrodorcas heyangi*** er en bille som hører til familien hjortebiller (Lucanidae) i gruppen skarabider (Scarabaeoidea).

## Utseende
En nokså liten (ca. 15 millimeter), slank, mørkt rødbrun hjortebille, ytterkantene rødlige. Hannens kjever er ganske lite forstørrede. Pronotum er rundet, tydelig bredere enn dekkvingene. Oversiden er nokså kraftig punktert og blank.

## Levevis
Larvene utvikler seg i morken ved av løvtrær.

## Utbredelse
Arten er bare kjent fra Tibet og det nordøstlige India (Arunachal Pradesh).

## Systematisk plassering

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae Latreille, 1806
***** Underfamilien hjortebiller (Lucaninae) Latreille, 1806
****** Gruppen Cladognathini
******* Slekten *[[Macrodorcas]]* Motschulsky, 1862
******** Underslekten *Pogonodorcus* Seguy, 1954
********* ***Macrodorcas heyangi*** (Huang & Chen, 2013)

## Eksterne lenker
* Nettside om arten
* 
*
3. etappe av Tour des Fjords 2018

**3. etappe av [[Tour des Fjords 2018]]** gikk fra Farsund til Egersund den 24. mai 2018 og var 183,78 km lang. Etappen hadde tre 3.-kategori klatrespurter og to vanlige spurter.

## Resultater

For øvrige resultater, se rittartikkelen.

## Eksterne lenker
*